ΣΧΟΛΙΚΗ ΨΥΧΟΛΟΓΟΣ, ΣΧ. ΕΤ. 2023- 2024

Ονομάζομαι Παπαγεωργίου Ιωάννα και είμαι ψυχολόγος- ψυχοθεραπεύτρια.

Ολοκλήρωσα τις σπουδές μου στο Τμήμα Ψυχολογίας του ΕΚΠΑ και απέκτησα Μεταπτυχιακό Τίτλο Σπουδών στην Ψυχιατροδικαστική της Ιατρικής Σχολής Αθηνών. Έχω εκπαιδευτεί στην Διαλεκτική Συμπεριφοριστική Θεραπεία (ΔΣΘ/DBT) στο Αιγινήτειο Πανεπιστημιακό Νοσοκομείο Αθηνών, στην θεραπεία Ψυχοσεξουαλικών Διαταραχών και στην Κλινική Ψυχοπαθολογία του Ερευνητικού Πανεπιστημιακού Ινστιτούτου Ψυχικής Υγιεινής (ΕΠΙΨΥ).

Έχω εργαστεί σε δημόσιους και ιδιωτικούς φορείς, κυρίως με εφήβους που αντιμετωπίζουν δυσκολίες σε επίπεδο αναπτυξιακό, συναισθηματικό, ψυχοκοινωνικό και συμπεριφοράς καθώς και με τις οικογένειες τους.

Ο ρόλος μου στο σχολείο είναι συμβουλευτικός, υποστηρικτικός και κατευθυντικός. Καθορίζεται από τις ανάγκες των μαθητών που προκύπτουν από τις ατομικές συνεδρίες ή/και έπειτα από παρότρυνση/επισήμανση των εκπαιδευτικών.

Οι ατομικές συνεδρίες πραγματοποιούνται σε δύο επίπεδα. Γίνεται μία πρώτη γνωριμία με το ενδιαφερόμενο παιδί κι αν κριθεί πως χρήζει τακτικής παρακολούθησης, δίνεται υπεύθυνη δήλωση- συναίνεση στους γονείς, μέσω της οποίας θα εγκρίνουν την συνέχιση των ατομικών συνεδριών.

Για τις ομαδικές συνεδρίες δεν χρειάζεται υπεύθυνη δήλωση- συναίνεση.

Ένας ακόμα ρόλος που έχω είναι να παρέχω συμβουλευτική υποστήριξη στους γονείς. Τα ραντεβού για την συμβουλευτική γονέων πραγματοποιούνται μετά από συνεννόηση μεταξύ γονέων, διευθυντή κι εμού.

Είμαι στην διάθεση σας για ό,τι χρειαστείτε!

Με εκτίμηση,

Ιωάννα Παπαγεωργίου